Vrydagoggend: 12 Desember 2018 - Weather Forecasting for South Africa
Vrydagoggend: 12 Desember 2018
​Goeie môre almal: Hallo Kenya: Sunny over most of the eastern parts of the country, the rest partly cloudy with a few cloudy patches in the extreme south-west, also the area that might see a few afternoon and evening showers.
Ja, daar het weer 'n bietjie vog versamel oor dele van die Noord-Kaap en Vrysaat wat strek tot oor die noordelike dele van die Oos-Kaapse binneland. Tans is daar geen aktiewe weer nie maar met die hitte van die dag sal daar sekerlik 'n paar hittestorms ontwikkel. Die bolug hoog blokkeer 'n konstante toename van vog uit die I.T.K.S en dit is meestal net die noordelike dele van Namibië waar daar ook voldoende vog is vir 'n klompie hittestorms en dan die verre noordelike dele van Botswana. As julle wil sien wat ek graag wil sien by ons, kyk na die foto vir Australia, daar is 'n konstante invloei van vogtige lug van noord na suid oor die westelike dele van die land, uitgesluit die verre westelike dele. Dit is wat veronderstel is om ook nou by ons te gebeur maar die konstante laagdruk stelsels noord en oos van Madagaskar maak dat ons bolug on-aktief is.
Daar is 'n koue front wes van die Kaap. Weer nie 'n bul van 'n koue front nie, wel sterk genoeg dat daar 'n kuslaag ontwikkel het op die suidkus. Agter (wes) van die kuslaag is die vloei aanlandig en koeler maar oos van die laag het temperature reeds begin inbeweeg na die middel 20's. Daar is 'n bietjie wolke oor die Kaap vanoggend, en dan is daar nog 'n paar wolke oor die oostelike hoëveld, sien poeier blou gebied, omkring.
Met meer noordelike vloei vandag behoort die wolke vinniger as gister weg te brand. Kyk ook asb. Waar van toepassing na die groen kaart ek bly moontlike vure sien in die George gebied……
Ek hou duim vas vir die manne wat dalk 'n bietjie reën kan kry, waar aangedui, en hoop ook daar sal nie hael wees nie. Dit is die tyd van die jaar dat hael kolle en strepe kan voorkom.
Vir die res van ons, warm tot bloedig warm, en die Afrika son gaan ons weer gaar bak vandag, en dit gaan nie sommer gou verander nie…
Dit is dit vir nou, hoop die storms brei verder noord en oos uit as wat ek nou kan aflei, maar dit sal 'n voorspelling van die hart wees en nie die verstand nie…..